Under sin tid i Tribe Records fikk Collings mye omtale i media for sine markedføringsstrategier. Han planla blant annet å markedsføre barnegruppen i norske barnehager, men planene ble skrinlagt etter kritikk fra media, barneombudet og Norsk Lærerlag. 10. januar 2003 omtalte Dagbladet Collings og resten av Tribe Records som musikk-Norges siste cowboyer, fordi de utelukkende ga ut musikk på bakgrunn av markedet og ikke hva pressen vil like.